|  |
| --- |
| **OBRAZAC** **IZVJEŠĆA O PROVEDENOM SAVJETOVANJU SA JAVNOŠĆU** |
| Naslov dokumenta | Izvješće o provedenom savjetovanju o nacrtu prijedlogaPlana rasvjete Grad Karlovca |
| Stvaratelj dokumenta, tijelo koje provodi savjetovanje | Upravni odjel za gradnju i zaštitu okoliša |
| Svrha dokumenta | Zakonom o zaštiti od svjetlosnog onečišćenja propisana je obveza jedinicama lokalne samouprave donošenje plana rasvjete. Plan rasvjete je plan vanjske rasvjete i dekorativne rasvjete kojim se određuju zone rasvjetljenosti, terminski plan rada rasvjete kao i mjere ublažavanja negativnog utjecaja za posebno osjetljiva područja. Plan donosi predstavničko tijelo, te plan mora biti javno dostupan u elektroničkom obliku tijekom izrade, donošenja i važenja. Prije donošenja plana propisana je obveza provođenja savjetovanja s javnošću i predstavljanje plana javnosti. |
| Datum dokumenta | 12. prosinca 2024. godine |
| Verzija dokumenta | Prva  |
| Vrsta dokumenta | Nacrt prijedloga Plana |
| Naziv nacrta zakona, drugog propisa ili akta | Plan rasvjete Grada Karlovca |
| Jedinstvena oznaka iz Plana donošenja zakona, drugih propisa i akata objavljenog na internetskim stranicama Grada | KLASA: 013-02/23-01/01URBROJ: 2133-1-03-01/02-23-2 |
| Naziv tijela nadležnog za izradu nacrta | Upravni odjel za gradnju i zaštitu okoliša |
| Koji su predstavnici javnosti bili uključeni u postupak izrade odnosno/ili u rad stručne radne skupine za izradu nacrta? |  |
| Je li nacrt bio objavljen na internetskim stranicama ilina drugi odgovarajući način?Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?Ako nije, zašto? |  Prijedlog plana rasvjete Grada Karlovca objavljen je na internetskim stranicama Grada Karlovca i predstavljen je javnosti 2. prosinca 2024. godine u 18:00 sati u Velikoj vijećnici Grada Karlovca.Savjetovanje je trajalo 30 dana. |  [Nacrt prijedloga Plana rasvjete Grada Karlovca - Grad Karlovac](https://www.karlovac.hr/savjetovanja/nacrt-prijedloga-plana-rasvjete-grada-karlovca/) |
|  www.karlovac.hr | *Internetske stranice tijela nadležnog za izradu nacrta stranice* |
|  | *Neke druge internetske stranice* |
|  |
| Koji su predstavnici javnosti dostavili svoja očitovanja? | 1. Gđa Josipa Mihalić - Primjedba da se postavi dodatna rasvjeta pored pješačkih prijelaza kako bi isti bili vidljiviji svim sudionicima u prometu, odnosno da se pješački prijelazi izuzmu iz plana rasvjete.
2. Gđa Branka Križanić – komentirala je jednoobrazni tip rasvjetnih tijela ističući da je rasvjeta dio urbaniteta grada stoga u izradu plana rasvjete trebaju uz elektrostruku biti uključeni i arhitekti, urbanisti, sociolozi
3. Možemo! Karlovac
	1. Na koji način će se projekt zamjene svjetiljki uskladiti s Planom javne rasvjete
	2. Potrebno pravilno označiti državne ceste oznakom DC
	3. Dijelovi parkova ( Arboretum, Crna promenada) nisu dobro osvijetljeni, te je potrebno propisno osvijetliti krajobraz
	4. Potrebno je u Planu pažnju posvetiti pravilnom osvjetljavanju mostova ( most na Korani) kako bi se akcijskim planom rasvjete korigirali nedostaci
	5. Važno je pravilno propisati rasvjetu sportskih površina i igrališta kako bi se akcijskim planom mogli ukloniti nedostaci
4. Grad Karlovac kao naručitelj izrade Plana dostavio je nekoliko primjedbi koje su se odnosile na usklađivanje tekstualnog dijela Plana sa grafikom u dijelu koji se odnosi na označavanje zona poslovne i gospodarske namjene u zonu rasvijetljenosti E3, te je istaknuta važnost pješačkih prijelaza kao jedna od najosjetljivijih točaka dodira dviju kategorija sudionika u prometu pa je stoga predloženo da se pješački prijelazi izuzmu iz obveze svjetlostaja kao i druge primjedbe tehničke naravi.
 |

|  |  |
| --- | --- |
| Razlozi neprihvaćanja pojedinih primjedbi javnosti na određene odredbe nacrta | 1. Primjedba se ne prihvaća jer plan rasvjete određuje zone rasvjetljenosti na području grada. Temeljem plana rasvjete izradit će se akcijski plan gradnje i/ili rekonstrukcije vanjske rasvjete koji će, ukoliko bude potrebno, predvidjeti dodatne rasvjetne stupove kako bi rasvjetljenost bila u skladu sa svakom pojedinom zonom. Izrađivač je ponovno analizirao prometne pravce u središtu grada te su pojedine ulice stavljene u višu zonu rasvjetljenosti, a time će i pješački prijelazi biti više osvjetljeni.U Prilogu D. PJEŠAČKI PRIJELAZI Pravilnika o zonama rasvjetljenosti, dopuštenim vrijednostima rasvjetljavanja i načinima upravljanja rasvjetnim sustavima propisana je maksimalna vertikalna rasvjetljenost pješačkih prijelaza u pojedinim zonama.2. Prijedlozi su primljeni na znanje - U radnoj skupini za izradu Plana bili su stručnjaci različitih područja. Savjetovanje s javnošću omogućava svim građanima različitog obrazovanja i znanja da se uključe u izradu dokumenta.3.1. Plan rasvjete propisuje zone rasvijetljenosti grada s maksimalnim vrijednostima rasvijetljenosti sukladno Pravilniku o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima. Projektom Energetske usluge provođenjem mjera poboljšanja energetske učinkovitosti sustava javne rasvjete grada Karlovca ugrađuju se svjetiljke koje su usklađene s odredbama Zakona o zaštiti od svjetlosnog onečišćenja i pripadajućim podzakonskim aktima (korelirana temperatura boje izvora svjetlosti, ULOR, G-indeks), svjetiljke su spremne za uključivanje u napredni sustav upravljanja i posjeduju ugrađen upravljački uređaj koji regulira razinu rasvjete.Nakon donošenja Plana rasvjete donijet će se Akcijski plan koji će propisati potrebne mjere rekonstrukcije javne rasvjete kako bi svi dijelovi grada bili zadovoljavajuće rasvjetljeni.3.2. Primjedba se prihvaća i ispravke su unesene u dokument. 3.3. Primljeno na znanje – parkovi grada označeni su zonom E1, uz izuzetak Šetnice dr. Franje Tuđmana koja je u zoni E2 te su navedene zone sukladne obvezama iz Zakona o zaštiti od svjetlosnog onečišćenja i pravilnicima kojima se štiti biljni i životinjski svijet kao i čovjeka od prekomjerne rasvijetljenosti noću ujedno ne ugrožavajući sigurnost ljudi.3.4. Primljeno na znanje – rijeka Korana označena je zonom E0 izvan naselje, odnosno E1 u naselju, dok je most u zoni E2. Akcijski plan između ostalog sadržavat će analizu usklađenosti postojećeg stanja s propisima kojima se uređuje zaštita od svjetlosnog onečišćenja 3.5. Primljeno na znanje- sportska igrališta nalaze se u zonama E2 i E3, a akcijskim planom izvršit će se analiza postojećeg stanje te će se uskladiti s propisima zaštite od svjetlosnog onečišćenja.4. Prihvaća se dio primjedbi, dok se odbija primjedba da na pješačkim prijelazima nema svjetlostaja jer je to u suprotnosti sa Zakonom i pravilnicima. U kartografskom prikazu zona poslovne i gospodarske namjene označene su kao E3 zone. Ponovnom analizom prometnica pojedine prometnice (Trg bana P.Zrinskog, Ulica Banija, Kralja Tomislava, Marmontova aleja) stavljene su u zonu E3. |
|  Troškovi provedenog savjetovanja |  Provedba savjetovanja nije iziskivala dodatne financijske troškove. |

Karlovac, 12. prosinca 2024. godine